Brent
        
         (bykommune i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Brent er en bykommune i Storbritannia, England, i grevskapet Middlesex. Den er en av Londons ytre bydeler i nordvest, ble dannet i 1965 ved sammenslutning av Wembley og Willesden, og har navn etter elven Brent som renner gjennom kommunen. Brent har 311 215 innbyggere i 2011 og et areal på 43 kvadratkilometer.
Wembley er blant annet kjent for Wembley Empire Stadium, som åpnet i 1923 og som var OL-stadion i 1948. Det gamle stadionet ble revet i 2002 og i 2007 erstattet av en ny med plass til 90 000 tilskuere. Wembley er hjemmebane for det engelske fotballaget og arena for FA Cup-finalen. Park Royal i Willesden er et av Londons største og viktigste forretningsområder med mer enn ett tusen bedrifter og 35 000 ansatte. Les mer i Store norske leksikon England – lokale myndigheter